Tomorr Osmani

Tomorr Osmani (1935, Shkodër) është gjuhëtar, mësimdhënës dhe albanolog shqiptar nga Shkodra, përndryshe vëllai i Shefik Osmanit. 
 Biografia 
Tomorr Osmani lindi në Shkodër, ku kreu dhe shkollën e mesme. Ndoqi studimet e larta dhe u diplomua në degën e gjuhës shqipe e të letërsisë në Universitetin e Tiranës (1958). Shërbeu disa vjet në arsimin e mesëm. Që nga viti 1963 punoi profesor në Universitetin e Shkodrës "Luigj Gurakuqi", nga viti 1995 ishte përgjegjës i sektorit shkencor të albanologjisë, ndërsa në vitet 2005- 2007 ishte drejtor i departamentit të gjuhësisë. Ka shkruar dhe publikuar studime e artikuj në shtypin shkencor profesional si dhe disa tekste universitatre për gjuhën shqipe. Ka qenë kryeredaktor i "Buletinit shkencor" (Seria e shkencave shoqërore) të Universitetit të Shkodrës (nga viti 2000). Ka qenë delegat i Kongresit të Drejtshkrimit (1972). Eshtë dekoruar me Urdhrin "Mjeshtër i Madh". https://www.starplus-tv.com/tomor-osmani-nje-jete-me-albanologjine/

 Vepra 
 "Histori e alfabetit të gjuhës shqipe" (Tiranë, 1987), 
 "Udha e shkronjave shqipe" (Shkodër, 1999; botimi i dytë i plotësuar Tiranë, 2008); 
 "Komisia Letrare Shqipe e Shko-drës" (Shkodër, 2004); 
 "Tradita dhe e sotmja në vështrimin gjuhësor" I, II (Shkodër, 2006, 2007);  
 "Tabu dhe eufemizma" (Shkoder, 2000), 
 "Universiteti i Shkodrës ndër vite" (Shkodër, 2002) 

 Shih edhe 
 Universiteti i Shkodrës

 Referime 

Kategoria:Lindje 1935
Kategoria:Njerëz nga Shkodra
Kategoria:Absolventët e Universitetit të Tiranës
Kategoria:Arsimtarë shqiptarë
Kategoria:Njerëz që jetojnë
Kategoria:Profesorë të Universitetit të Shkodrës